
LIETUVOS RADIJO IR TELEVIZIJOS KOMISIJA

SPRENDIMAS
DĖL LIETUVOS RADIJO IR TELEVIZIJOS KOMISIJOS 2015 M. RUGSĖJO 9 D. SPRENDIMO NR. KS-167 „DĖL INFORMACIJOS APIE VEIKLĄ TEIKIMO TVARKOS APRAŠO PATVIRTINIMO“ PAKEITIMO

2021 m. lapkričio 24 d. Nr. KS-196
Vilnius


Vadovaudamasi Lietuvos Respublikos visuomenės informavimo įstatymo 25 straipsnio 4 dalimi, Lietuvos radijo ir televizijos komisija  n u s p r e n d ž i a:
Pakeisti Lietuvos radijo ir televizijos komisijos 2015 m. rugsėjo 9 d. sprendimą Nr. KS-167  „Dėl informacijos apie veiklą teikimo tvarkos aprašo patvirtinimo“:
. Pakeisti preambulę ir ją išdėstyti taip:
„Vadovaudamasi Lietuvos Respublikos visuomenės informavimo įstatymo 25 straipsnio 4 dalimi ir 33 straipsnio 14 dalimi, Lietuvos radijo ir televizijos komisija n u s p r e n d ž i a:“.
. Pakeisti nurodytu sprendimu patvirtintą Informacijos apie veiklą teikimo tvarkos aprašą: 
. Pakeisti 1 punktą ir jį išdėstyti taip:
„. Informacijos apie veiklą teikimo tvarkos aprašas (toliau – Aprašas) reglamentuoja informacijos apie radijo, televizijos programų transliuotojų, retransliuotojų, užsakomųjų audiovizualinės žiniasklaidos paslaugų teikėjų, televizijos programų ir (ar) atskirų programų platinimo internete paslaugų teikėjų ir dalijimosi vaizdo medžiaga platformos paslaugos teikėjų veiklą, pranešimo apie pokyčius, kurie gali paveikti audiovizualinės žiniasklaidos paslaugų teikėjo jurisdikcijos nustatymą, taip pat pranešimų apie nelicencijuojamos radijo, televizijos programų transliavimo, retransliavimo veiklos, televizijos programų ir (ar) atskirų programų platinimo internete, užsakomųjų audiovizualinės žiniasklaidos paslaugų ir dalijimosi vaizdo medžiaga platformos paslaugų teikimo Lietuvos Respublikos vartotojams veiklos pradžią teikimo Lietuvos radijo ir televizijos komisijai (toliau – Komisija) tvarką.“
. Pakeisti 6 punktą ir jį išdėstyti taip:
„. Asmenys informaciją pateikia Komisijai raštu, užpildydami Aprašo 1-18, 20-22 priedus, ar elektroniniu būdu per DTIS (informacija per DTIS teikiama pildant atitinkamas DTIS formas ar šių formų punktus). DTIS pateiktos formos gali skirtis nuo Aprašo 1-18, 20-22 priedų. Kitą informaciją, nenurodytą Aprašo 1-18, 20-22 prieduose ar DTIS, asmenys gali pateikti Komisijai laisva forma raštu.“
. Pakeisti 13 punktą ir jį išdėstyti taip:
„. Asmenys privalo raštu arba, esant galimybei, per DTIS informuoti Komisiją apie Asmens steigimo dokumentų, teisinės formos, buveinės adreso ir (ar) pavadinimo, įgalioto atstovo ir (ar) informacijos apie įgaliotą atstovą, adreso korespondencijai, elektroninio pašto adreso, interneto svetainės adreso ir telefono numerio pasikeitimus ne vėliau kaip per 10 darbo dienų nuo tokių pasikeitimų dienos ir pateikti Komisijai pakeistų dokumentų kopijas. Audiovizualinės žiniasklaidos paslaugų teikėjai apie pokyčius, kurie gali paveikti audiovizualinės žiniasklaidos paslaugų teikėjo jurisdikcijos nustatymą, ne vėliau kaip per 10 darbo dienų nuo sužinojimo apie tokius pokyčius dienos Komisijai pateikia informaciją, nurodytą Aprašo 22 priede.“
. Papildyti Informacijos apie veiklą teikimo tvarkos aprašą 22 priedu ir jį išdėstyti taip:

„Informacijos apie veiklą teikimo tvarkos aprašo 
 priedas

___________________________________________________________________________
(juridinio asmens pavadinimas, kodas, buveinės adresas)

___________________________________________________________________________
(juridinio asmens telefono numeris, el. pašto adresas, interneto svetainės adresas)

Lietuvos radijo ir televizijos komisijai
Šeimyniškių g. 3A, 09312 Vilnius

PRANEŠIMAS
APIE POKYČIUS, KURIE GALI PAVEIKTI AUDIOVIZUALINĖS ŽINIASKLAIDOS PASLAUGŲ TEIKĖJO JURISDIKCIJOS NUSTATYMĄ

__________________________
(data)

. Aprašyti pokyčius, kurie gali paveikti jurisdikcijos nustatymą pagal Lietuvos Respublikos visuomenės informavimo įstatymo 25 straipsnio 1, 2 ir 3 dalis (toliau – pokyčiai,  kurie gali paveikti jurisdikcijos nustatymą): ________________________________________
. Data, kada įvyks pokyčiai, kurie gali paveikti jurisdikcijos nustatymą: ___________________________________________________________________________
. Audiovizualinės žiniasklaidos paslaugų teikėjo pozicija bei argumentai dėl priklausymo konkrečios valstybės jurisdikcijai įvykus pokyčiams, kurie gali paveikti jurisdikcijos nustatymą: ________________________________________________________
. Pastabos ir kita reikšminga informacija, susijusi su pokyčiais, kurie gali paveikti jurisdikcijos nustatymą _______________________________________________________“



Pirmininkas		Rimantas Bagdzevičius

